Jean Baudrillard

Jean Baudrillard (n. ye la 27ma di julio 1929 en Reims til la 6ma di marto 2007) esis Germanisto de formaco, ma plu konocata kom Franca filozofo e sociologo.

Kritikero, teoriero di postmodernismo, proxim di Roland Barthes, influita da Marshall McLuhan, il esis un ek la fondinti dil jurnalo-grupo «Utopie» (1967/1980), docis al Universitato Paris-X en Nanterre e ciencala direktisto dil Universitato Paris-IX en Dauphine (1986/1990).

Il apartenis a la generaciono di pensisti, exemple Gilles Deleuze, Jean-François Lyotard, Michel Foucault, Jacques Derrida, e Jacques Lacan, qui developis intereso pri semiotiko, to esas, la studio di la signifiko di la komuniko, e quale la signi kreesas. Segun ilu, l'ecesiva uzo di signi en la komuniko preske "efacis" la realeso. En la nuntempa mondo, ambe l'utopii Marxista e Liberala divenis nekredebla.

Kategorio:Franciana filozofi
Kategorio:Franciana sociologi